मित्रों, जिन घटनाओं का ऊपर जिक्र किया गया है, पूरे देश में ऐसी घटनाओं की बाढ़ आई हुई है.बहुत सी ​घटनाओं की जानकारी तक हम तक नहीं पहुँच पाती है। इसलिए सवाल इस अँधेरे समय को चिन्हित करके इसके खिलाफ एक मजबूत प्रतिरोध खडा करने का है. प्रतिरोध का सिनेमा इसी कारण 1 अगस्त को दिल्ली के किरोड़ीमल कालेज में नकुल साहनी की फिल्म पर हुए हमले को कोई एक स्वतंत्र घटना न मानकर एक खतरनाक प्रवृत्ति के बतौर देख रहा है जिसका इलाज सिर्फ प्रतिरोध है, जोरदार ​, दृढ़​ और जान की बाजी लगाकर किया गया प्रतिरोध. मित्रों, आप सबसे यह साझा करते हुए खुशी हो रही है कि हमारी अपील का पूरे देश में जोरदार स्वागत हुआ और अब तक हमें 22 राज्यों के 51 शहरों से 60 से ज्यादा स्क्रीनिंग के होने की सूचना मिल चुकी है. जगहों और लोगों की सूची हर रोज आगे बढ़ रही है,प्रतिरोध के सिनेमा का कारवां मजबूती से प्रतिरोध की राह पर आगे बढ़ रहा है। ​